
**Wesley János Lelkészképző Főiskola**

**Hallgatói Önkormányzat**



**Diákjóléti Bizottság**

**Kitöltési útmutató, tájékoztató**

**A Rendszeres Szociális Ösztöndíjhoz**

**Kedves Hallgatók!**

**A rendszeres szociális ösztöndíj pályázati űrlap kitöltéséhez szeretnénk egy segédletet adni. A sikeres együttműködés, felesleges konfliktusok és a figyelmetlenségek elkerülése végett, nyomatékosan megkérjük Önöket, hogy figyelmesen olvassák el az alábbi tájékoztatót!** **Ha valamiben segítségre lenne szüksége, keressen meg minket, segítünk!**

**Előre is köszönjük!**

**HÖK/DJB**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tartalom:

*1.A Szociális Ösztöndíj odaítélésének szabályai*

*2. Kitöltési segédlet*

*3. Csatolandó dokumentumok*

*4. Társadalmi és erkölcsi elvárás*

*5.Fontos tudnivalók (pl.: leadási határidő)*

**1.A Szociális Ösztöndíj odaítélésének szabályai**

(51/2007. (III.26.) Kormány rendelet)

„2§ (g) szociális juttatásra jogosult hallgató: az a **teljes idejű** felsőfokú szakképzésben, alap- és mesterképzésben, illetve egységes, osztatlan képzésben, valamint doktori képzésben részt vevő hallgató, aki

 ga) **államilag támogatott** képzési formában, **vagy magyar állami (rész)ösztöndíjasként** vesz részt, vagy

gb) tanulmányait államilag támogatott képzési formában kezdte meg és az adott szakon, szakképzésben megkezdett féléveinek száma alapján jogosult lenne államilag támogatott képzésben való részvételre;

i) államilag támogatott hallgató: az államilag támogatott képzésben részt vevő hallgató, valamint 2012 szeptemberétől kezdődően magyar állami (rész) ösztöndíjas képzésre felvételt nyert hallgató. A magyar állami ösztöndíjas hallgatóhoz képest a magyar állami részösztöndíjas hallgatót a jogosultsági elszámoláskor és a részére biztosított támogatások tekintetében 0,5-ös szorzóval kell figyelembe venni.

WJLF -TJSZ. Kivonatok

„7§ (1) A támogatás időtartam szerint időszakra nyújtott –(…)- támogatás. Az időszakra nyújtott támogatás mértékét **egy tanulmányi félévre** (5, azaz öt hónapra) kell megállapítani, havonkénti összegekben.

(4) Az időszakra nyújtott támogatások kifizetéséről – a tanulmányi félévek első hónapjának kivételével- legkésőbb az adott hónap 10. napjáig kell intézkedni.

(5) A halasztott beiratkozást/ bejelentkezési kérelmet benyújtó hallgató csak a beiratkozást/ bejelentkezést követő hónaptól kezdődően részesülhet juttatásban.

12.§(3) A rendszeres szociális ösztöndíj iránti kérelmet csak az erre a célra rendszeresített formanyomtatványon lehet benyújtani. „

Továbbá**: A kifizetésről havonta (kivétel a tanulmányi félévek első hónapja) a Gazdasági Hivatal gondoskodik, és a bankszámládra utalnak, amelynek feltétele, hogy a NEPTUN-ban és a Gazdasági Hivatalban az adatok egyaránt pontosan szerepeljenek (bankszámlaszám, adóazonosító szám, TAJ-szám és személyi igazolványszám). Mindezek pontos megadása nélkül nem lehet utalni az ösztöndíjat!!!**

**2. Kitöltési segédlet**

A pályázati űrlapot nyomtatott nagy, olvasható betűkkel kérjük kitölteni!

**I. pont:** A személyi igazolványban, lakcímkártyán szereplő, illetve az űrlapon feltüntetett további adatokat kérjük itt megadni.

** „II.” pont:**

**E bekezdés értelmében:**

1. *fogyatékossággal élő vagy egészségi állapota miatt rászorult hallgató*: az a hallgató, aki

a) fogyatékossága miatt állandó vagy fokozott felügyeletre, gondozásra szorul, illetve aki fogyatékossága miatt rendszeresen személyi és/vagy technikai segítségnyújtásra és/vagy szolgáltatásra szorul, vagy

b) a rehabilitációs hatóság komplex minősítése alapján egészségi állapota 60 százalék vagy kevesebb;

c) aki testi, érzékszervi, beszédfogyatékos, autista, megismerés és viselkedés fejlődési rendellenességű,

2. *családfenntartó:* az a hallgató,

a) akinek legalább egy gyermeke van,

b) aki a szociális igazgatásról és szociális ellátásokról szóló 1993. évi III. törvény alapján ápolási díjra jogosult;

*3. nagycsaládos:* az a hallgató, akinek

a) legalább két eltartott testvére vagy három gyermeke van, vagy

b) eltartóin (eltartóján) kívül legalább két vele egy háztartásban élő személyre igaz, hogy havi jövedelme nem éri el a minimálbér összegét, vagy

c) legalább két kiskorú gyermeknek a gyámja;

4. *árva*: az a 25 évnél fiatalabb hallgató, akinek mindkét szülője, illetve vele egy háztartásban élt hajadon, nőtlen, elvált vagy házastársától külön élt szülője elhunyt és nem fogadták örökbe;

*5. hátrányos helyzetű hallgató*: az a beiratkozás időpontjában 25 életévét be nem töltött hallgató, akit középfokú tanulmányai során családi körülményei, szociális helyzete miatt a *jegyző védelembe vett*, illetve aki után *rendszeres gyermekvédelmi támogatást* folyósítottak, illetve *rendszeres gyermekvédelmi kedvezmény*re jogosult, vagy *állami gondozott* volt.

Rendszeres gyermekvédelmi támogatásban részesülőnek kell tekinteni azt a személyt is, aki:

a) árva vagy

b) tartósan beteg, illetve súlyosan fogyatékos személy, vagy

c) kikerült a nevelésbe vétel alól

d) gyámsága nagykorúsága miatt szűnt meg

6. *Halmozottan hátrányos helyzetű hallgató:*az a *hátrányos helyzetű* hallgató, akinek a tankötelessé válásának időpontjában törvényes felügyeletét ellátó szülője, - a gyermekek védelméről és a gyámügyi igazgatásról szóló törvényben szabályozott eljárásban tett önkéntes szülői nyilatkozat szerint - legfeljebb alapfokú iskolai végzettséggel rendelkezett, valamint az, akit *tartós nevelésbe* vettek,

*7. Gyámsága nagykorúsága miatt szűnt meg* (fentebb: 5. d)

*8. Igazoltan önfenntartó*: aki egyszemélyes háztartásban él.

*9. félárva*: az a 25 évnél fiatalabb hallgató, akinek egy szülője elhunyt és nem fogadták örökbe;

** „III.” pont:**

Ebben a pontban a közös háztartásban élők számát kérjük feltűntetni, tehát azt, hogy egy azon lakcímen hányan élnek együtt.

Ebbe értelemszerűen beletartozik maga a pályázó, továbbá közeli hozzátartozónak számít (az 1993. évi III. törvény értelmében):

* a házastárs, az élettárs
* a húszévesnél fiatalabb, önálló keresettel nem rendelkező; a huszonhárom évesnél fiatalabb, önálló keresettel nem rendelkező, nappali oktatás munkarendje szerint tanulmányokat folytató; a huszonöt évesnél fiatalabb, önálló keresettel nem rendelkező, felsőoktatási intézmény nappali tagozatán tanulmányokat folytató vér szerinti, örökbe fogadott, illetve nevelt gyermek, vagy testvér
* korhatárra való tekintet nélkül a tartósan beteg, az autista, illetve a testi, érzékszervi, értelmi vagy beszédfogyatékos vér szerinti, örökbe fogadott, illetve nevelt gyermek (vagy testvér), amennyiben ez az állapot a gyermek 25. életévének betöltését megelőzően is fennállt.
* vérszerinti vagy örökbefogadó szülő(k), illetve a szülő házastársa vagy élettársa

A „Foglalkozás és munkahely vagy vállalkozási tevékenység” oszlopba kérjük beírni értelemszerűen a hozzátartozó foglalkozását, munka helyét ..stb.

Ilyen lehet pl: tanuló, nyugdíjas, ügyvéd, orvos, munkanélküli, katona, betanított segédmunkás, irodai asszisztens, mezőgazdasági őstermelő….stb.

Amennyiben nem elég a táblázat, kérjük, csillagozva a pályázati űrlap hátoldalán folytatni.

** „IV.” pont:**

Ebben a pontban maga a pályázó, vagy a hozzátartozó betegségét, és annak havi költségét kérjük feltűntetni.

** „V.” pont:**

Itt lehet feltűntetni az egyéb méltányolható körülményeket.

** „VI. pont:**

Itt, kérjük, tüntesd fel mindazon dokumentumot, amit csatoltál. Csak azon dokumentumokért vállalunk felelősséget, amelyek ide be lettek írva.

**3. Csatolandó dokumentumok**

A pályázónak minden olyan állítását igazolnia kell, amely a szociális rászorultságát hivatott alátámasztani!

**Minden esetben kötelezően csatolandó:**

* Népesség nyilvántartó Hivatalban - a települési Polgármesteri Hivatalnál, általában az okmányirodában– kiállított hivatalos igazolás az egy háztartásban élőkről
* Jövedelemigazolások (lentebb, a III. pontnál részletezve)

**„I.” ponthoz:**

* a pályázó iskolalátogatási igazolása
* kizárólag lakcímkártya fénymásolata
* ha a pályázó:
* bejáró:olyan vonat-, buszjegy, illetve bérlet (fénymásolata), amelyen szerepel a Budapesttől való távolság (km); vagy a közlekedési társaság által kiállított hivatalos igazolás a távolságról
* albérletben lakik: a lakás tulajdonosának vagy főbérlőjének nyilatkozata, vagy az albérleti szerződés másolata
* helyi kollégiumban lakik: A kollégiumi bizottság által kiállított igazolás
* más diákszállón lakik: A diákszálló/kollégium által kiállított igazolás

**„II.” ponthoz:**

* fogyatékossággal élő vagy egészségi állapota miatt rászorult hallgató esetén:
* a megfelelő intézményi, illetve szakorvosi igazolás, vagy régi nevén: Országos Szakértői Bizottság (ORSZI), jelenlegi nevén: Nemzeti Rehabilitációs és Szociális Hivatal komplex minősítése.
* családfenntartó hallgató esetén:
* gyermek(ek) anyakönyvi kivonata(i), a szülő sajátkezű aláírásával hitelesítve
* aki az ápolási díjra való jogosultsága végett családfenntartónak minősül, annak az ápolási díjról való Önkormányzati igazolás
* nagycsaládos hallgató esetén:
* *18 éven aluli eltartott gyermek/testvér esetén:* a gyermek/testvér születési anyakönyvi kivonatának fénymásolata, a szülő sajátkezű aláírásával hitelesítve
* *18 éven felüli eltartott gyermek/testvér esetén:* a gyermek/testvér születési anyakönyvi kivonatának fénymásolata mellett, amennyiben tanul, iskolalátogatási igazolás az államilag támogatott tanulmányok folytatásáról.
* A szociális rászorultság szempontjából nem vehető figyelembe a NEM nappali tagozatos tanulói/hallgatói jogviszonyban lévő vagy munkanélküli testvér.

Ha a pályázó gyermekeinek/testvéreinek vezetékneve és/vagy az anyakönyvi kivonatban szereplő szülők nevei nem egyeznek meg, indokolni kell, hogy miért tartoznak egy háztartáshoz.

* árva hallgató esetén:
* Halotti anyakönyvi kivonatok fénymásolata vagy
* az illetékes gyámhatóság határozatának fénymásolata, vagy az általa erre vonatkozóan kiadott igazolás
* hátrányos helyzetű hallgató esetén:
* Ha a pályázót a *jegyző védelembe vette*: az állandó lakhely szerinti illetékes jegyző határozatának hitelesített fénymásolata, vagy a jegyző által erre vonatkozóan kiállított igazolás
* Ha a pályázó *rendszeres gyermekvédelmi támogatásban* részesül, *rendszeres gyermekvédelmi kedvezményre* jogosult: az állandó lakhely szerint illetékes település önkormányzat jegyzőjének döntése alapján kiállított igazolás a rendszeres gyermekvédelmi támogatásról/kedvezményről, vagy az erről szóló határozat hitelesített fénymásolata.
* Ha a pályázó *állami gondozott volt:* az illetékes gyámhatóság határozatának fénymásolata, vagy az általa erre vonatkozóan kiadott igazolás
* Ha a pályázó *tartósan beteg, illetve súlyosan fogyatékos személy:* ennek megfelelő orvosi igazolás, vagy szakértői vélemény fénymásolata
* halmozottan hátrányos helyzetű hallgató esetén:
* A fenti (*hátrányos helyzet igazolása*) igazolások valamelyike, továbbá:

szülő(k) általános iskolai bizonyítványának fénymásolata, saját kezűleg hitelesítve; vagy a szülő(k) törvényes nyilatkozata az alapfokú végzettségről, két tanú jelenlétében, melyet büntetőjogi felelősség(ük)tudatában tett(ek);

(A nyilatkozat a honlapról letölthető: [www.wesley.hu](http://www.wesley.hu)HKDJB pont alatt)

* Tartós *nevelésbe vétel* esetén: az illetékes gyámhatóság határozatának fénymásolata, vagy az általa erre vonatkozóan kiadott igazolás
* Ha a gyámsága nagykorúsága miatt szűnt meg:
* az illetékes gyámhatóság határozatának fénymásolata, vagy az általa erre vonatkozóan kiadott igazolás
* Igazoltan önfenntartó hallgató esetén:
* az állandó lakhely szerinti illetékes települési önkormányzat elismerő igazolása, az önfenntartásról
* félárva hallgató esetén:
* az elhunyt szülő halotti anyakönyvi kivonatának fénymásolata

**„III.” ponthoz:**

**Családszerkezetre vonatkozó igazolások:**

* Eltartott testvér esetén:
* *18 éven aluli eltartott testvér esetén:* a testvér születési anyakönyvi kivonatának fénymásolata, a szülő sajátkezű aláírásával hitelesítve
* *18 éven felüli eltartott testvér esetén:* a testvér születési anyakönyvi kivonatának fénymásolata mellett, amennyiben tanul, iskolalátogatási igazolás az tanulmányok folytatásáról.
* Elvált szülők esetén:
* A házassági bontóper(ek)ben hozott bírósági határozat(ok) rendelkező részének másolata(i), ide értve a gyermekelhelyezésre vonatkozó rendelkező részt is.
* Elvált szülők új házassága esetén:
* Ekkor az új házastárs is eltartónak minősül. Ebben az esetben az előző házasság(ok) bontópere(i)ben hozott bíróság határozat rendelkező részének másolata, továbbá az új házasságról kiállított házassági anyakönyvi kivonat másolata.
* Örökbefogadó szülők esetén:
* Az örökbefogadásról szóló végzés.
* Házastárs esetén:
* a házassági anyakönyvi kivonat fénymásolata
* Élettárs esetén:
* A közjegyzői eljárás során kapott dokumentumok fénymásolata
* Egyedülálló szülő esetén:
* az állandó lakhely szerint illetékes települési önkormányzat igazolása, vagy a szülő törvényes nyilatkozata, két tanú jelenlétében.,melyet büntetőjogi felelősségetudatában tett (A nyilatkozat a honlapról letölthető: [www.wesley.hu](http://www.wesley.hu)HKDJB pont alatt)

**Jövedelemigazoláshoz elfogadható igazolások:**

* szülők, eltartók jövedelem igazolása
* a területileg illetékes APEH igazgatóság jövedelemigazolása az előző évi személyi jövedelemről.

Ennek hiányában a munkáltató jövedelem igazolása. ( előző évi, vagy 3 hónapra visszamenőleg)

* Vagy bankszámla kivonat, melyen szerepel a munkabér. (elmúlt 3 havi)
* Nyugdíjas eltartó(k) esetén: (rokkant nyugdíjas is)
* Nyugdíjas igazolvány fénymásolata; és
* Utolsó három havi nyugdíjszelvény fénymásolata, saját kezűleg hitelesítve; Ennek hiányában a nyugdíjfolyósító által kiállított egy évre szóló igazolás( zöld papír) fénymásolata, saját kezűleg hitelesítve
* Munkanélküli eltartó(k) esetén:
* Járadékos: a munkaügyi központ igazolása a munkanélküli járadék összegére vonatkozóan
* Ha nem részesül járadékban: a munkaügyi központ erre vonatkozó igazolása
* Háztartásbeli eltartó esetén:
* A lakóhely szerinti illetékes önkormányzat igazolása, amely egyértelműen tartalmazza a háztartásbeli státuszt.
* Kereső testvér esetén: (az 1., 3. pontban megfelelő igazolások)

**„IV.” ponthoz:**

* a megfelelő intézményi, illetve szakorvosi igazolás, vagy régi nevén: Országos Szakértői Bizottság (ORSZI), jelenlegi nevén: Nemzeti Rehabilitációs és Szociális Hivatal szakértői véleménye
* gyógyszerköltség esetén utolsó 3 havi blokk, melyen szerepel a végösszeg

**„V”. ponthoz:**

Amennyiben egyéb, a fentieken kívüli szociális körülmény fenn áll, annak alátámasztását igazoló hivatalos vagy hiteles igazolások.

**4. Társadalmi és erkölcsi elvárás**

Kérünk mindenkit, hogy csak abban az esetben pályázza meg a rendszeres szociális ösztöndíjat, ha arra valóban szüksége van. A szociális ösztöndíj egy zárt, és véges keretösszeg, amely az arra rászorulók között a lehető leghatékonyabban kerül elosztásra, hogy a tanulmányaikat tudják finanszírozni.

**FONTOS! :**

**!! A Diákjóléti Bizottság 1, azaz egy hónapnál régebbi dokumentumokat nem tud figyelembe venni. (Kivéve azokat, amelyek tartós állapotra utalnak, igazolnak)**

**!! A pecsét nélküli, nem hitelesített, régi dokumentumokat nem áll módunkban elfogadni.**

**!! A hiányosan kitöltött, aláírás nélküli pályázatokat nem áll módunkban értékelni! Elutasításra kerül!**

**!! Leadni, összetűzve, Genothermben (irattartó "bugyi") az évfolyam DJB képviselőjének lehet 2020. február 24. (hétfő) 16:00-ig! Az átvételi elismervény a DJB képviselőtől, a pályázat leadásakor vehető át!**

**A HÖK képviselőknek a pályázatot nem lehet leadni!**

**!! Amennyiben a hallgató valótlant állít, az fegyelmi eljárást és/vagy a támogatás visszafizetését, hamis okiratok bemutatása pedig rendőrségi feljelentést vonhat maga után.**

**További információ:** [**djb.wjlf@gmail.com**](mailto:djb.wjlf@gmail.com)

**Veres Nóra**

**DJB elnök**